పరవస్తు చిన్నయ సూరి
చిన్నయ సూరి తమిళనాడులోని చెంగల్‌పట్టు జిల్లాలోని పెరంబుదూరులో జన్మించాడు. వారిది సాతాని శ్రీవైష్ణవుల కుటుంబం. ఆయన తల్లిదండ్రులు శ్రీనివాసాంబ, వేంకటరంగయ్య. జన్మనామం చిన్నయ. చిన్నయ చాలా తరాలకు పూర్వం ఉత్తర ఆంధ్రప్రదేశ్ నుండి మద్రాసు వలసవెళ్ళిన వైష్ణవ కుటుంబములో జన్మించాడు. వీరి పూర్వీకులు పరవస్తు మఠం శిష్యులు. వీరు సాతాని కులానికి చెందినా బ్రాహ్మణ ఆచారవ్యవహారాలు పాటించేవారు. తాము ఆపస్తంబ సూత్రానికి, గార్గేయ గోత్రానికి చెందిన యజుశ్శాఖాధ్యాయులమని చెప్పుకున్నారు. చిన్నయ 1809 (ప్రభవ) లో జన్మించాడు. కానీ కొందరు పండితులు ఈయన 1806లో జన్మించాడని భావిస్తున్నారు.
భాగవతుల సుబ్రహ్మణ్యం
భాగవతుల సుబ్రహ్మణ్యం తెలుగు కథా రచయిత.
ఆయన శ్రీకాకుళం జిల్లా లోని వీరఘట్టాం గ్రామంలో ఆగస్టు 2 1958న జన్మించాడు. ఆయన వాడుక పేరు వజ్రపాణి/సుహృల్లేఖ/హరిచందన. ఆయన తొలికథ ఫిబ్రవరి 16 1979 న ప్రచురించబడినది.
ఆయన కథలు వివిధ పత్రికలలో ప్రచురితం అయ్యాయి. కథానిలయం లో కొన్ని లభిస్తాయి.